Suchinthana/ta-wikipedia huggingface dataset:
மிசிரிக் மக்களவைத் தொகுதி

மிசிரிக் மக்களவைத் தொகுதி (Misrikh Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, மிசிரிக் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 
 சீதாபூர் மாவட்டம்
 ஹர்தோய் மாவட்டம்
 மக்களவை தொகுதிகளின் பட்டியல்

மேற்கோள்கள் 

உத்தரப் பிரதேச மக்களவைத் தொகுதிகள்
சிவ் நாராயண் தாண்டன்

சிவ் நாராயண் தாண்டன் (Shiv Narayan Tandon) என்பவர் ஓர் இந்திய அரசியல்வாதியும் இந்திய தேசிய காங்கிரசு கட்சியினைச் சார்ந்தவரும் ஆவார். இவர் உத்தரப் பிரதேசம் கான்பூர் மக்களவைத் தொகுதியிலிருந்து இந்திய நாடாளுமன்ற முதல் மக்களவை உறுப்பினராக இருந்தார். இவர் திசம்பர் 26,1999 அன்று இறந்தார். கான்பூர் கன்டோன்மென்ட் பகுதியில் உள்ள மேம்பாலம் இவரது நினைவாகப் பெயரிடப்பட்டுள்ளது.

மேற்கோள்கள் 

உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
1999 இறப்புகள்
இந்திய தேசிய காங்கிரஸ் அரசியல்வாதிகள்
1ஆவது மக்களவை உறுப்பினர்கள்
சிக்கிம் சங்கராம் பரிசத்

சிக்கிம் சங்கராம் பரிசத் (Sikkim Sangram Parishad) என்பது இந்திய மாநிலமான சிக்கிமில் உள்ள ஒரு பிராந்திய அரசியல் கட்சியாகும். 1979-இல், அரசியல் நிலைத்தன்மை நிலவிய பிறகு, சிக்கிம் ஜனதா பரிசத் கட்சியைச் சேர்ந்த நர் பகதூர் பண்டாரி தலைமையிலான அமைச்சகம் சிக்கிமில் அதிகாரத்தைப் பெற்றது. 1984-இல் பண்டாரி சிக்கிம் ஜனதா பரிசத்தை கலைத்து சிக்கிம் சங்கராம் பரிசத் என்ற புதிய கட்சியை உருவாக்கினார். சிக்கிம் சங்கராம் பரிசத் 1984 மற்றும் 1989 தேர்தல்களில் தொடர்ந்து ஆட்சியைப் பிடித்தது. ஆனால் இதன் பிறகு 1999 முதல் தேர்தல்களில் வென்ற சிக்கிம் சனநாயக முன்னணியிடம் தோல்வியடைந்தது. சிக்கிம் சங்கராம் பரிசத் 2004 தேர்தலில் மாநிலச் சட்டசபையில் எந்த இடத்தையும் வெல்லவில்லை. நர் பகதூர் பண்டாரி சிக்கிம் சங்க்ராம் பரிசத்தை இந்திய தேசிய காங்கிரசுடன் இணைத்து சிக்கிம் பிரதேசக் காங்கிரசு கட்சித் தலைவரானார்.

2013இல், நர் பகதூர் பண்டாரி மீண்டும் சிக்கிம் சங்கராம் பரிசத்தைப் புதுப்பித்தார்.

இந்தக் கட்சி 1984 மற்றும் 1989 ஆம் ஆண்டுகளில் இரண்டு முறை மாநிலத் தேர்தலில் வெற்றி பெற்றது.

தேர்தல் செயல்பாடுகள் 

 சிக்கிம் சட்டப்பேரவை தேர்தல்

 மக்களவை தேர்தல், சிக்கிம்

மேற்கோள்கள் 

1984இல் நிறுவப்பட்ட அரசியல் கட்சிகள்
சிக்கிம் அரசியல் கட்சிகள்
அசோக் குமார் ராவத்

அசோக் குமார் ராவத் (Ashok Kumar Rawat) என்பவர் (பிறப்பு நவம்பர் 26,1975) இந்திய அரசியல்வாதியும் உத்தரப் பிரதேசத்தின் சீதாபூர் மாவட்டத்தைச் சேர்ந்தவரும் ஆவார். இவர் தற்போது உத்தரப்பிரதேசத்தின் மிசிரிக் மக்களவைத் தொகுதியிலிருந்து நான்காவது முறையாக நாடாளுமன்ற மக்களவை உறுப்பினராக பணியாற்றுகிறார். இவர் 2019ஆம் ஆண்டு இந்திய மக்களவைப் பொதுத் தேர்தலில், பாஜக வேட்பாளராகப் போட்டியிட்டு தனது நெருங்கிய பகுஜன் சமாஜ் கட்சி வேட்பாளரை 1 லட்சம் வாக்குகள் வித்தியாசத்தில் தோற்கடித்தார். முன்னதாக, இவர் பகுஜன் சமாஜ் கட்சியின் சார்பில் போட்டியிட்டு உறுப்பினராக இரண்டு முறை பணியாற்றியுள்ளார். 2014ஆம் ஆண்டு நடைபெற்ற தேர்தலில் தோல்வியடைந்தாலும் 2019ஆம் ஆண்டு நடைபெற்ற தேர்தலில் தனது இடத்தை தக்க வைத்துக் கொள்ள முடிந்தது. 15ஆவது மக்களவையில் கேட்கப்பட்ட கேள்விகளின் எண்ணிக்கையில் ராவத் தனது முன்மாதிரியான செயல்திறனுடன் 3ஆவது இடத்தில் உள்ளார்.

அரசியல் வாழ்க்கை 
ராவத் 2004ஆம் ஆண்டு மக்களவைத் தேர்தலில் உத்தரப் பிரதேசத்தின் மிசிரிக் மக்களவைத் தொகுதியில் பகுஜன் சமாஜ் கட்சி வேட்பாளராகப் போட்டியிட்டு வெற்றி பெற்று நாடாளுமன்றத்தில் நுழைந்தார். இந்தக் காலகட்டத்தில், பொதுக் கணக்குக் குழு, பட்டியல் சாதி மற்றும் பட்டியல் பழங்குடியினர் நலக் குழு, ரசாயனங்கள் மற்றும் உரங்கள் குழு போன்ற பல்வேறு குழுக்களில் உறுப்பினராக பணியாற்றினார். 15வது மக்களவை உறுப்பினராக மீண்டும் தேர்ந்தெடுக்கப்பட்ட இவர், பட்டியல் சாதி மற்றும் பட்டியல் பழங்குடியினர் நலக் குழுவின் உறுப்பினராகவும், ரசாயனங்கள் மற்றும் உரங்கள் குழுவின் உறுப்பினராகவும் பணியாற்றினார்.

2019 மக்களவைத் தேர்தலில் பாஜக வேட்பாளராகப் போட்டியிட்ட இவர், ஒரு லட்சத்திற்கும் அதிகமான வாக்குகள் வித்தியாசத்தில் வெற்றி பெற்றார்.

2024 மக்களவை பொதுத் தேர்தலில் ராவத் 37,810 வாக்குகள் பெற்று வெற்றி பெற்றார். இவர் சமாஜ்வாதி கட்சியினைச் சேர்ந்த சங்கீதா ராஜ்வான்சியை தோற்கடித்தார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

18ஆவது மக்களவை உறுப்பினர்கள்
17வது மக்களவை உறுப்பினர்கள்
15வது மக்களவை உறுப்பினர்கள்
வாழும் நபர்கள்
1975 பிறப்புகள்
14வது மக்களவை உறுப்பினர்கள்
இலந்தனம்(III) அயோடைடு

இலந்தனம்(III) அயோடைடு  (Lanthanum(III) iodide)  LaI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இலந்தனமும் அயோடினும் சேர்ந்து இந்த சேர்மம் உருவாகிறது.

தயாரிப்பு
இலந்தனம் உலோகத்துடன் பாதரச(II) அயோடைடைச் சேர்த்து வினைபுரியச் செய்தால் இலந்தனம்(III) அயோடைடு உருவாகும்.: 

2 La + 3 HgI2 → 2 LaI3 + 3 Hg

உலோக இலந்தனமும் அயோடினும் சேர்ந்து வினை புரிந்தாலும் இலந்தனம்(III) அயோடைடு உருவாகும்.:

2 La + 3 I2 → 2 LaI3

இலந்தனம்(III) அயோடைடு கரைசல்களை இலந்தனம் ஆக்சைடை ஐதரயோடிகு  அமிலத்தில் கரைப்பதன் மூலம் உருவாக்க முடியும். விளைபொருள் நீராற்பகுப்பு அடைந்து பல்லுருவ ஐதராக்சி இனங்களை உருவாக்கும்.:

La2O3 + 6 HI → 2 LaI3 + 3 H2O → இதர வினைகள் தொடரும்

இயற்பியல் பண்புகள்
இலந்தனம்(III) அயோடைடு புளூட்டோனியம்(III) புரோமைடு சேர்மம் போன்ற 8-ஒருங்கிணைந்த உலோக மையங்கள் அடுக்குகளில் அமைக்கப்பட்ட அதே படிக அமைப்பை ஏற்றுக்கொள்கிறது.   இந்த செஞ்சாய்சதுர அமைப்பு இலகுவான இலந்தனைடுகளின் (La-Nd) மூவயோடைடுகளுக்குப் பொதுவானதாகும். அதேசமயம் கனமான இலந்தனைடுகள் அறுகோண பிசுமத்(III) அயோடைடு கட்டமைப்பைப் பின்பற்ற முனைகின்றன.

வினைத்திறன்
இலந்தனம்(III) அயோடைடு நீரில் மிகவும் கரையக்கூடியதாகும். நீர்த்துப்போகும் தன்மையும் கொண்டுள்ளது. நீரற்ற இலந்தனம்(III) அயோடைடு டெட்ரா ஐதரோ பியூரானுடன் வினைபுரிந்து ஓர் ஒளிமின்னழுத்த அணைவுச் சேர்மத்தை உருவாக்குகிறது, LaI3(THF)4 இதில் சராசரி La-I பிணைப்பு நீளம் 3.16 Å ஆகும். இந்த அணைவுச் சேர்மம் இலந்தனத்தின் அமைடு மற்றும் வளையபெண்டாடையீனைல் அணைவுச் சேர்மங்கள் தயாரிப்பதற்கான தொடக்கப் பொருளாகும்.

தொடர்புடைய சேர்மங்கள்
இலந்தனம்(III) அயோடைடு ஓர் ஈரயோடைடையும் (LaI2) உருவாக்குகிறது. இதுவோர் அயனிச் சேர்மமுமாகும். கடத்தல் பட்டையில் எலக்ட்ரான் உள்ளடங்காப் பிணைப்பாக்கப்பட்டு {LaIII,2I−,e-} என சிறப்பாக வடிவமைக்கப்பட்டுள்ளது. CeI2, PrI2 மற்றும் GdI2 உட்பட பல இலந்தனைடுகள் இதே போன்ற சேர்மங்களை உருவாக்குகின்றன. இலந்தனம் ஈரயோடைடு PrI2 போன்ற அதே நாற்கோணப் படிக அமைப்பை ஏற்றுக்கொள்கிறது.

இலந்தனம்(III) அயோடைடு ஆர்கான் வளிமண்டலத்தின் கீழ் இலந்தனம் உலோகத்துடன் 1225 கெல்வின் வெப்பநிலையில் தாண்டலம் குழாயில்  வினைபுரிந்து La2I5 என்ற கலப்பு இணைதிற சேர்மத்தை உருவாக்குகிறது.

550 °செல்சியசு வெப்பநிலையில் ஆர்கான் வளிமண்டல சூழலில் உலோக சோடியத்துடன் LaI2 அல்லது LaI3 சேர்மத்தை குறைப்பதால் அறுகோண படிக அமைப்பைக் கொண்ட இலந்தனம் மோனோ அயோடைடு ( LaI) உருவாகிறது.

மேற்கோள்கள்

இலந்தனம் சேர்மங்கள்
அயோடைடுகள்
பியூட்டைல் பியூட்டைரேட்டு

பியூட்டைல் பியூட்டைரேட்டு (Butyl butyrate) என்பது C8H16O2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். பியூட்டைல் பியூட்டனோயேட்டு என்ற பெயராலும் இச்சேர்மம் அழைக்கப்படுகிறது. பியூட்டைரிக் அமிலத்துடன் என்-பியூட்டனாலை சேர்த்து வினைபுரியச் செய்து  இந்த எசுத்தர் தயாரிக்கப்படுகிறது. இது ஒரு தெளிவான, நிறமற்ற திரவமாகும். தண்ணீரில் கரையாது. ஆனால் எத்தனால் மற்றும் டை எத்தில் ஈதருடன் கலக்கும். 20 °செல்சியசு வெப்பநிலையில் இதன் ஒளிவிலகல் குறியீடு 1.406 ஆகும்.

நறுமணம்
மற்ற ஆவியாகும் எசுத்தர்களைப் போலவே, பியூட்டைல் பியூட்டைரேட்டும் ஓர் இனிமையான நறுமணத்தைக் கொண்டுள்ளது. அன்னாசிப்பழத்தை ஒத்த இனிப்பு பழ சுவைகளை உருவாக்க இது சுவை உண்டாக்கும் தொழிலில் பயன்படுத்தப்படுகிறது. ஆப்பிள், வாழைப்பழம், பேரிக்காய், பிளம் மற்றும் இசுட்ராபெரி உள்ளிட்ட பல வகையான பழங்களில் பியூட்டைல் பியூட்டைரேட்டு இயற்கையாகவே காணப்படுகிறது.

பாதுகாப்பு
பியூட்டைல் பியூட்டைரேட்டு ஒரு கடல் மாசுபடுத்தியாகும்.  கண்கள் மற்றும் தோலை லேசாக எரிச்சலூட்டும்.

மேற்கோள்கள்

பியூட்டைரேட்டு எசுத்தர்கள்
சுவைமணங்கள்
பியூட்டைல் எசுத்தர்கள்
செலடோகிரெல்

செலடோகிரெல் (Selatogrel) என்பது C28H39N6O8P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு பரிசோதனை மருந்தாக இச்சேர்மம் வகைப்படுத்தப்படுகிறது. அடினோசின் டைபாசுப்பேட்டுக்கான P2Y12 வேதி ஏற்பித் தடுப்பியாகும். மாரடைப்பு நோய் சிகிச்சையில் பயன்படுத்த இம்மருந்து முன்மொழியப்பட்டுள்ளது.

மேற்கோள்கள்

பியூட்டைல் எசுத்தர்கள்
பிரோலிடின்கள்
கார்பமேட்டுகள்
பாசுபோனிக் அமிலங்கள்
தாவாவ் மக்களவைத் தொகுதி

தாவாவ் மக்களவைத் தொகுதி (மலாய்: Kawasan Persekutuan Tawau; ஆங்கிலம்: Tawau Federal Constituency; சீனம்: 斗湖联邦选区) என்பது மலேசியா, சபா, தாவாவ் பிரிவு; தாவாவ் மாவட்டத்தில் உள்ள ஒரு மக்களவைத் தொகுதி (P190) ஆகும்.

தாவாவ் மக்களவைத் தொகுதி 1966-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து தாவாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

தாவாவ் மாவட்டம்

தாவாவ் மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் தாவாவ் நகரம். கோத்தா கினபாலு மாநகரத்தில் இருந்து சுமார் 531 கி.மீ. (330 மைல்) தொலைவிலும் இந்த மாவட்டம் அமைந்துள்ளது.

சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 452 கி.மீ. (280 மைல்) தொலைவில் இந்த மாவட்டம் அமைந்துள்ளது. 1900-ஆம் ஆண்டுகளில், தாவாவ் மாவட்டத்தில் குகாரா தோட்டம், குபோத்தா தோட்டம் எனும் பெரும் தோட்டங்கள் உருவாக்கப்பட்டன. அந்தத் தோட்டங்களில் ரப்பர், சணல், தென்னை போன்றவை பயிர் செய்யப்பட்டன.

போர்னியோ காடுகள்

தாவாவ் மாவட்டத்தின் தென் கிழக்குப் பகுதியில், சுலாவெசி கடலும், சூலு கடலும் அமைந்துள்ளன. மேற்குப் பகுதியில் அடர்ந்த போர்னியோ காடுகள் உள்ளன. இந்த மாவட்டத்தின் தென் பகுதியில் இந்தோனேசியாவின் கலிமந்தான் பெருநிலம் உள்ளது.

இரண்டாம் உலகப் போருக்கு பின்னர் தாவாவ் நகரை நிர்வாகம் செய்து வந்த பிரித்தானிய வடக்கு போர்னியோ நிறுவனம், மறு சீரமைப்பு செய்வதில் தீவிரமான கவனம் செலுத்தியது. 1963-ஆம் ஆண்டு, பிரித்தானிய பேரரசிடம் இருந்து சபா விடுதலை பெற்றது.

தாவாவ் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 தாவாவ் மாவட்டம் 
 காப்பித்தான் சீனா 
 சுலாவெசி கடல்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
பியூட்டோபார்பிட்டால்

பியூட்டோபார்பிட்டால் (Butobarbital) என்பது C10H16N2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூட்டோபார்பிட்டோன், பியூட்டெதால், சோனெரைல், நியூனால்  என்ற பெயர்களாலும் இம்மருந்து அழைக்கப்படுகிறது. பார்பிட்டியூரேட்டு வழிப்பெறுதியாக வகைப்படுத்தப்படும் இம்மருந்து ஆழ்துயில் மருத்துவத்தில் ஒரு மருந்தாகப் பயன்படுகிறது. 1921 ஆம் ஆண்டில் பொலெங்கு சகோதரர்கள் என்ற மருந்து நிறுவனத்தால்  (தற்போது சனோஃபி மருந்து நிறுவனத்தின் ஒரு பகுதி) உருவாக்கப்பட்டது.

மேற்கோள்கள்

பியூட்டைல் சேர்மங்கள்
பார்பிட்டியூரேட்டுகள்
கலாபாக்கான் மக்களவைத் தொகுதி

கலாபாக்கான் மக்களவைத் தொகுதி (மலாய்: Kawasan Persekutuan Kalabakan; ஆங்கிலம்: Kalabakan Federal Constituency; சீனம்: 加拉峇干国会议席) என்பது மலேசியா, சபா, தாவாவ் பிரிவு; தாவாவ் மாவட்டம்; கலாபாக்கான் மாவட்டம் ஆகிய 2 மாவட்டங்களில் அமைந்துள்ள ஒரு மக்களவைத் தொகுதி (P191) ஆகும்.

கலாபாக்கான் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து கலாபாக்கான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கலாபாக்கான் மாவட்டம்

கலாபாக்கான் மாவட்டம் என்பது சபா மாநிலம், தாவாவ் பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கலாபாக்கான் நகரம். கோத்தா கினபாலு மாநகரத்தில் இருந்து சுமார் 531 கி.மீ. (330 மைல்) தொலைவிலும் இந்த மாவட்டம் அமைந்துள்ளது.

சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் ) தொலைவில் அமைந்துள்ளது. கலாபாக்கான் மாவட்டத்தின் தெற்கில், இந்தோனேசியா மாநிலமான வடக்கு கலிமந்தானின் நுனுக்கான் துணை மாநிலம் எல்லையாக உள்ளது.

கோவி விரிகுடா

இந்த மாவட்டத்தின் தென்கிழக்கில், கோவி விரிகுடா சூழ்ந்துள்ளது. சுலாவெசி கடலின் ஒரு பகுதி; மற்றும் வாலஸ் விரிகுடா (Wallace Bay); ஆகியவை மேற்கு கடற்கரையில் இருந்து கலாபாக்கனைப் பிரிக்கின்றன. 

கலாபாக்கான் என்ற இடத்தின் பெயர் தீடோங் மொழியில் இருந்து வந்தது. கலாபாக்கான் என்றால் "சாப்பிடலாம்" என பொருள்படும். இந்தப் பகுதியில் மூருட் மற்றும் திடோங் பழங்குடியின மக்கள் மிகுதியாய் வாழ்கின்றனர்.

கலாபாக்கான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 கலாபாக்கான் மாவட்டம் 
 மூரூட் மக்கள் 
 இந்தோனேசியா - மலேசியா மோதல்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
இருபியூட்டைல் டார்ட்டரேட்டு

இருபியூட்டைல் டார்ட்டரேட்டு (Dibutyl tartrate)  என்பது C12H22O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டார்டாரிக் அமிலம் மற்றும் பியூட்டனாலின் ஈரெசுத்தராக இச்சேர்மம் கருதப்படுகிறது.  வண்ணப்படிவு பிரிகையியல் முறையில் ஆடி எதிருருவைப் பிரிக்க இது நாற்தொகுதி மைய எண்ணெயாகப் பயன்படுத்தப்படுகிறது.  மாவு மற்றும் தண்ணீர்  கலவையின் பாகுத்தன்மையை அளவிட பயன்படும் ஒரு கருவியில் இது பயன்படுகிறது. ஒரு நெகிழியாக்கியாகவும் இருபியூட்டைல் டார்ட்டரேட்டு பயன்படுத்தப்படுகிறது. இயற்கை பொருட்களிலிருந்து தயாரிக்கப்படும் பொருள் என்பதால் இருபியூட்டைல் டார்ட்டரேட்டு "பச்சை" என வகைப்படுத்தப்பட்டுள்ளது. மக்கும் தன்மை கொண்ட பொருளாகவும் உள்ளது. இருபியூட்டைல் 2,3-ஈரைதராக்சிபியூட்டேன் டையோயேட்டு, டைபியூட்டைல் டார்ட்டரேட்டு என்ற பெயர்களாலும் இது அழைக்கப்படுகிறது.

பண்புகள்
இருபியூட்டைல் டார்ட்டரேட்டின் மின்கடத்தா மாறிலி மதிப்பு  9.4 ஆகும்

மேற்கோள்கள்

பியூட்டைல் எசுத்தர்கள்
டார்ட்டரேட்டு எசுத்தர்கள்
டெட்ராபார்பிட்டால்

டெட்ராபார்பிட்டால் (Tetrabarbital) என்பது  C12H20N2O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பார்பிட்டியூரேட்டு வழிப்பெறுதி சேர்மமான இது ஆழ்துயில் உண்டாக்கும் மருந்தாகப் பயன்படுகிறது.

மேற்கோள்கள் 

பிரிமிடின்கள்
தூக்க மருந்துகள்
பார்பிட்டியூரேட்டுகள்
புரோப்பைல்பார்பிட்டால்

புரோப்பைல்பார்பிட்டால் (Propylbarbital) என்பது C10H16N2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புரோப்பால், புரோப்பனால், புரோப்போனால்,  5,5-இருபுரோப்பைல்பார்பிட்டியூரிக்கு அமிலம் என்ற பெயர்களாலும் இம்மருந்து அழைக்கப்படுகிறது. பார்பிட்டியூரேட்டு வழிப்பெறுதியாக வகைப்படுத்தப்படும் இம்மருந்து ஆழ்துயில் மருத்துவத்தில் ஒரு மருந்தாகப் பயன்படுகிறது.

மேற்கோள்கள்

தூக்க மருந்துகள்
பார்பிட்டியூரேட்டுகள்
பென்சோபார்பிட்டால்

பென்சோபார்பிட்டால் (Benzobarbital) என்பது 	C19H16N2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வலிப்புத்தடுப்பு விளைவுகளைக் கொண்டிருப்பதால் காக்காய் வலிப்பு சிகிச்சைக்கு பயன்படுத்தப்படுகிறது. 

பீனோபார்பிட்டால் மருந்துடன் நெருங்கிய தொடர்பு கொண்டு ஒத்த கல்லீரல் நொதியைத் தூண்டும் விளைவுகளைக் கொண்டுள்ளது. எனவே தொடர்புள்ள சில மருத்துவ பயன்பாடுகளில் இதை பயன்படுத்தப்படலாம்.

மேற்கோள்கள்

தூக்க மருந்துகள்
பார்பிட்டியூரேட்டுகள்
அத்தலூர்

அத்தலூர்  (Attalur)  இந்தியாவின் ஆந்திரப் பிரதேச மாநிலத்தில் பாலநாடு மாவட்டத்தில் உள்ள ஒரு கிராமமாகும். இது சத்தேனப்பள்ளி வருவாய் பிரிவின் அமராவதி மண்டலத்தில் அமைந்துள்ளது. இந்த கிராமம் ஆந்திரப் பிரதேச தலைநகர் பிராந்தியத்தின் ஒரு பகுதியாக, ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் உள்ளது.

புவியியல் 
வட்டத் தலைமையகமான அமராவதி நகரிலிருந்து தென்மேற்கே 16°32′08′′N 80°15′19′′E/16.535630 °N 80.255274 °E/ என்ற அடையாள ஆள்கூறுகளில் அத்தலூர் அமைந்துள்ளது.  1524 எக்டேர் அதாவது 3,770 ஏக்கர்  பரப்பளவில் இக்கிராமம் பரவியுள்ளது.

அரசும் அரசியலும் 
அத்தலூர் கிராம பஞ்சாயத்து என்பது கிராமத்தின் உள்ளாட்சி அரசாங்கம்  ஆகும். தேர்ந்தெடுக்கப்பட்ட வார்டு உறுப்பினர் ஒருவர் பிரதிநிதித்துவப்படுத்தும் வார்டுகள் இங்கு உள்ளன. தற்போதைய சர்பஞ்ச் காலியாக உள்ளது, இது வார்டு உறுப்பினர்களால் தேர்ந்தெடுக்கப்படுகிறது. இந்த கிராமம் பஞ்சாயத்து ராச்சு  நிறுவனங்களின் இடைநிலை மட்டத்தில் அமராவதி மண்டல் பரிசத்து  நிர்வகிக்கப்படுகிறது.

கல்வி 
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 7 பள்ளிகள் உள்ளன. இந்த பள்ளிகளில் 5 மண்டல் பரிசத்து தொடக்கப் பள்ளிகளும்  2 தனியார் பள்ளிகளும் அடங்கும்.

மேற்கோள்கள் 

பாலநாடு மாவட்டத்திலுள்ள கிராமங்கள்
Coordinates on Wikidata
கலாபாக்கான்

கலாபாக்கான் நகரம் (மலாய்: Kalabakan Town; ஆங்கிலம்: Pekan Kalabakan என்பது மலேசியா, சபா மாநிலத்தின் தாவாவ் பிரிவு, கலாபாக்கான் மாவட்டத்தில் அமைந்துள்ள ஒரு நகரமாகும். 

தாவாவ் நகரத்தில் இருந்து 55 கி.மீ.; சபா மாநிலத்தின் தலைநகரமான கோத்தா கினபாலு மாநகரத்தில் இருந்து 235 கி.மீ. தொலைவில் உள்ளது.

பொது

கலாபாக்கானின் உட்புற மேற்குப் பகுதியில் குவாமுட் உயர்நிலம்; வடகிழக்கில் தாவாவ் உயர்நிலம் (Tawau Highlands); ஆகிய இரு உயர்நிலங்களும் கரடுமுரடான நிலப்பரப்புகளைக் கொண்டுள்ளன. 

குவாமுட் உயர்நிலம் 26880 எக்டர் பரப்பளவு கொண்டது. இந்தக் குவாமுட் உயர்நிலத்தில் மிகப்பெரிய வனப் பகுதி உள்ளது. அதன் மேற்கில் உள்ள மலியாவ் படுகை காப்பு மண்டலமாகவும் செயல்படுகிறது.

கலாபாக்கானில் வெப்பமண்டல மழைக்காட்டு காலநிலை உள்ளது. சராசரி ஆண்டு மழைப்பொழிவு சுமார் 2100 மி.மீ.; சூன் மற்றும் அக்டோபர் மாதங்களில் மழைப்பொழிவு உச்சம் காண்கிறது.

வரலாறு

கலாபாக்கான் என்ற இடத்தின் பெயர் திடோங் மொழியில் இருந்து வந்தது. கலாபாக்கான் என்றால் "சாப்பிடலாம்" என பொருள்படும். இந்தப் பகுதியில் மூருட் மற்றும் திடோங் பழங்குடியின மக்கள் மிகுதியாய் வாழ்கின்றனர்.

1905-ஆம் ஆண்டு தொடங்கி 1932-ஆம் ஆண்டு வரை, இலண்டனைத் தளமாகக் கொண்ட கோவி ஆர்பர் நிலக்கரி நிறுவனம் (Cowie Harbour Coal Company) சிலிம்போபோன் (Silimpopon) எனும் இடத்தில் ஒரு நிலக்கரி சுரங்கத்தை இயக்கி வந்தது. சுரங்கத்தின் தொழிலாளர்களில் பெரும்பாலோர் சீனர்களாய் இருந்தனர். அவர்களின் எண்ணிக்கை 3000-க்கும் அதிகமாக இருந்தது. அந்தச் சுரங்கம் 1.5 மில்லியன் டன் நிலக்கரியை உற்பத்தி செய்தது.

தொடருந்து மற்றும் கப்பல் மூலமாக நிலக்கரி கனிமம், செபாடிக் தீவுக்கு (Sebatik Island) கொண்டு செல்லப்பட்டு; பின்னர் ஏற்றுமதி செய்வதற்காக அங்கு கப்பல்களில் ஏற்றப்பட்டது.

இந்தோனேசியா - மலேசியா மோதல்

 

திசம்பர் 29, 1963-இல் இந்தோனேசியாவில் இருந்து ஊடுருவிய இந்தோனேசியப் போராளிகள் மலேசிய இராணுவ  முகாமைத் தாக்கிய போது ஏழு மலேசிய வீரர்களும்; அவர்களின் தளபதியும் இறந்தனர். அவர்களுக்காக எழுப்பப்பட்ட நினைவகம் கலாபாக்கான் நகரில் உள்ளது.

இந்தோனேசியா - மலேசியா மோதல் (Indonesia–Malaysia confrontation) என்பது 1963-ஆம் ஆண்டு தொடங்கி 1966-ஆம் ஆண்டு வரையில் இந்தோனேசியாவுக்கும் - மலேசியாவுக்கும் இடையே நடைபெற்ற ஓர் ஆயுத மோதலைக் குறிப்பிடுவதாகும்.

இந்த மோதல் 1960-ஆம் ஆண்டுகளில் மலேசியா உருவாக்கப் படுவதில் இந்தோனேசியாவின் எதிர்ப்பில் இருந்து உருவானது. இந்தோனேசியா மற்றும் கிழக்கு மலேசியா - போர்னியோ கலிமந்தான் எல்லைப் பகுதிகளில் பெரும்பாலான மோதல்கள் நடைபெற்றன.

கலாப்பாகான் தாக்குதல்

இந்தோனேசியா-மலேசியா மோதலின் போது, 29 டிசம்பர் 1963-இல் கலாப்பாகான் பகுதியில் இந்தோனேசியப் படைகளால் தாக்குதல்கள் நடைபெற்றன. இந்த மோதல்கள், பெரும்பாலும் குறிப்பிட்ட இடங்களில் நடைபெற்ற மோதல்களாகும். தனிமைப் படுத்தப்பட்ட தரைப் போர் என வகைப்படுத்தப் படுகிறது.

1965-இல் இந்தோனேசிய அதிபர் சுகர்ணோ பதவி நீக்கம் செய்யப்பட்ட பிறகு, இந்தச் சர்ச்சை அமைதியாக ஒரு முடிவுக்கு வந்தது.

மேற்கோள்கள்

வெளி இணைப்புகள்

மலேசிய நகரங்கள்
சபா மாநிலத்தின் நகரங்கள்
இலித்தியம் அறுபுளோரோ ஆண்டிமோனேட்டு

இலித்தியம் அறுபுளோரோ ஆண்டிமோனேட்டு (Lithium hexafluoroantimonate) என்பது LiSbF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

இயற்பியல் பண்புகள்
இலித்தியம் அறுபுளோரோ ஆண்டிமோனேட்டு சேர்மம் R3 இடக்குழுவில் அணிக்கோவை மாறிலிகள் a = 5.43 Å, α = 56° 58', Z = 1 என்ற மதிப்புடன் சாய்சதுரக் கட்டமைப்பில்  படிகமாகிறது. இந்த கட்டமைப்பு சிதைந்த சாய்சதுரக் கட்டமைப்பிலான NaSbF6 சேர்மத்தின் வகைக்கு ஒத்திருக்கிறது.

மேற்கோள்கள்

இலித்தியம் சேர்மங்கள்
ஆண்டிமோனேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
இலித்தியம் அறுபுளோரோ டங்சுடேட்டு

இலித்தியம் அறுபுளோரோ டங்சுடேட்டு (Lithium hexafluorotungstate) என்பது LiWF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
இலித்தியம் அயோடைடுடன் நீர்ம கந்தக டை ஆக்சைடில் உள்ள தங்குதன் அறுபுளோரைடைச் சேர்த்து வினைபுரியச் செய்தால் இலித்தியம் அறுபுளோரோ டங்சுடேட்டு உருவாகிறது.

இயற்பியல் பண்புகள்
இலித்தியம் அறுபுளோரோ டங்சுடேட்டு a=5.45 Å, α=57.4°.[4] என்ற அணிக்கோவை அளவுருக்களுடன் LiSbF6 சேர்மத்தின் கட்டமைப்பை ஏற்றுக் கொள்கிறது.

வேதிப் பண்புகள்
இலித்தியம் அறுபுளோரோ டங்சுடேட்டு நிலைப்புத்தன்மையற்ற சேர்மமாகும். 50 °செல்சியசு வெப்பநிலையில்  வெற்றிடத்தில் சிதைவடைகிறது. இது ஐப்போகுளோரைட்டின் காரக் கரைசலில் இலித்தியம் அறுபுளோரோ டங்சுடேட்டு பின்வருமாறு வினைபுரியும்:

2 LiWF6 + ClO− + 14 OH− → 2 Li+ + 2 WO42− + Cl− + 12 F− + 7 H2O

மேற்கோள்கள்

இலித்தியம் சேர்மங்கள்
டங்சுடேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
இலித்தியம் அறுபுளோரோ அலுமினேட்டு

இலித்தியம் அறுபுளோரோ அலுமினேட்டு (Lithium hexafluoroaluminate) என்பது Li3AlF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
இலித்தியம் புளோரைடு மற்றும் அலுமினியம் புளோரைடுகளின் உருகல்களை ஒன்றாகச் சேர்த்து வினைபுரியச் செய்து இலித்தியம் அறுபுளோரோ அலுமினேட்டு தயாரிக்கப்படுகிறது:

3LiF + AlF3 → Li3AlF6 .

மேற்கோள்கள்

இலித்தியம் சேர்மங்கள்
அலுமினேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
அறுபுளோரைடுகள்
ஐ ஆம் குரூட்

ஐ ஆம் குரூட் () என்பது ஒரு அமெரிக்க நாட்டு தொடர் இயங்குபட குறும்படங்கள் ஆகும். இது குரூட் என்ற கதாபாத்திரத்தை கொண்ட மார்வெல் காமிக்சை அடிப்படையாகக் கொண்டு, கிர்ஸ்டன் லெபோரால் என்பவரால் டிஸ்னி+ என்ற ஓடிடி சேவைக்காக உருவாக்கப்பட்டது.
 இது மார்வெல் திரைப் பிரபஞ்சத்தின் (எம்சியு) கதாபாத்திரங்களைக் கொண்ட, கார்டியன்ஸ் ஆப் தி கேலக்ஸி (2014) மற்றும் கார்டியன்ஸ் ஆப் தி கேலக்ஸி 2 (2017) தொகுதியின் நிகழ்வுகளுக்கு இடையே பேபி குரூட்டைப் பின்தொடர்ந்து பல்வேறு சாகசங்களில் சிக்குவது போன்று சித்தரிக்கப்பட்டுள்ளது.

இந்தத் தொடரை மார்வெல் இசுடியோசு அனிமேஷன் தயாரித்துள்ளது, கிர்ஸ்டன் லெபோர் என்பவர் தலைமை எழுத்தாளராகவும் இயக்குனராகவும் பணியாற்றியுள்ளார். நடிகர் வின் டீசல் எம்சியு படங்களில் இருந்து பேபி குரூட்டின் குரலாக தனது பாத்திரத்தை மீண்டும் நடிக்கிறார். இவருடன் பிராட்லி கூப்பர் நடிக்கிறார், அத்துடன் நடிகர் ஜெப்ரி ரைட் என்பவர் இரண்டாவது பருவத்தில் நடித்தார். ஐ ஆம் குரூட் படம் திசம்பர் 2020 இல் அறிவிக்கப்பட்டது, மேலும் இலூமா பிக்சர்சு இந்தத் தொடரின் போட்டோரியலிசம் அனிமேஷனை ஆகத்து 2021க்குள் தொடங்கத் தொடங்கியது. நவம்பரில் கிர்ஸ்டன் லெபோர் தனது பணியை தொடங்கினார்.

ஐ ஆம் குரூட் தனது முதல்பருவத்தை ஐந்து குறும்படங்களுடன் ஆகத்து 10, 2022 அன்று மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக டிஸ்னி+ இல் திரையிடப்பட்டது. இரண்டாவது பருவம், ஐந்து குறும்படங்களுடன், ஐந்தாம் கட்டத்தின் ஒரு பகுதியாக செப்டம்பர் 6, 2023 அன்று வெளியிடப்பட்டது.

கதை
ஒவ்வொரு குறும்படமும் பேபி குரூட் விண்மீன் மண்டலத்தில் வளரும்போது அவரைப் பின்தொடர்கிறது, புதிய மற்றும் அசாதாரண கதாபாத்திரங்களுடன் சாகசங்களைச் செய்து அவரை சிக்கலில் சிக்க வைக்கிறது.

நடிகர்கள் 
 வின் டீசல் - பேபி குரூட்
 கார்டியன்சு ஒப் த கேலக்ஸியின் உறுப்பினர், மரம் போன்ற மனித உருவம் கொண்டவர். நிர்வாக தயாரிப்பாளர் பிராட் விண்டர்பாம் பேபி குரூட்டை "அபூரணர்" என்று அழைத்தார், அவர் "எப்போதும் சரியான தேர்வுகளை செய்யமாட்டார், ஆனால் அவரது தவறுகளிலிருந்து கற்றுக்கொள்கிறார்", மேலும் "அவர் தோல்வியடைவதைப் பார்ப்பது வேடிக்கையானது, மேலும் அவர் வெற்றிபெறுவதைப் பார்ப்பது இன்னும் வேடிக்கையானது" என்று கூறினார்.

 பிராட்லி கூப்பர் - ராக்கெட் ரக்கூன்
 ஒரு மரபணு மாற்றப்பட்ட ரக்கூன்,  வேட்டையாடுபவர் மற்றும் ஆயுதங்கள் மற்றும் இராணுவ தந்திரங்களில் தலைசிறந்தவர். இயக்குநர் கிர்ஸ்டன் லெபோர், ராக்கெட்டை குரூட்டை "கண்டிக்கும் பெற்றோர்" என்று விவரித்தார், ஆனால் இன்னும் அவரது நண்பர் "மென்மையான இதயத்துடன்", வின்டர்பாம் கூறுகையில், குரூட்டை "ஒரு சாத்தியமற்ற பெற்றோர்" என்று ராக்கெட் பொறுப்பாக உணர்கிறார்.

 ஜெப்ரி ரைட் - வாட்சர் 
 திரைப் பிரபஞ்சத்தை கவனிக்கும் வேற்றுகிரக வாட்சர் இனத்தைச் சேர்ந்த ஒருவர்.

பருவங்கள்
</onlyinclude>

மேற்கோள்கள்

வெளிப்புற இணைப்புகள் 
 

டிஸ்னி+ அசல் நிகழ்ச்சிகள்
2022 இல் தொடங்கிய தொலைக்காட்சி நிகழ்ச்சிகள்
இயங்குபட தொலைக்காட்சி தொடர்கள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: நான்காம் கட்டம்
மார்வெல் திரைப் பிரபஞ்சம்: ஐந்தாம் கட்டம்
மார்வெல் வரைகதை அடிப்படையிலான தொலைக்காட்சி நிகழ்ச்சிகள்
பலியா மக்களவைத் தொகுதி

பலியா மக்களவைத் தொகுதி (Ballia Lok Sabha constituency) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இது இதன் அரசியல் வரலாறு மற்றும் இந்தியா அரசியலில் பீகார் இயக்கத்தில் முன்னாள் பிரதமர் சந்திரசேகரின் பங்கேற்பிற்காகப் பிரபலமானது.

சட்டமன்றப் பிரிவுகள் 
தற்போது, பலியா மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 பலியா மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 2019 லோக்சபா தேர்தல் முடிவுகள்
 பல்லியா மக்களவை
உத்தரப் பிரதேச மக்களவைத் தொகுதிகள்
சனாதன் பாண்டே

சனாதன் பாண்டே (Sanatan Pandey) என்பவர் இந்திய அரசியல்வாதியும் இந்திய நாடாளுமன்றத்தின் கீழ் சபையான மக்களவையின் உறுப்பினரும் ஆவார். இவர் சமாஜ்வாதி கட்சியினைச் சார்ந்தவர் ஆவார்.

அரசியல் வாழ்க்கை 
பாண்டே 2024ஆம் ஆண்டில் நடைபெற்ற இந்தியப் பொதுத் தேர்தலில் பலியா மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் வேட்பாளரான நீரஜ் சேகரை 43,801 வாக்குகள் வித்தியாசத்தில் தோற்கடித்தார்.

மேற்கோள்கள் 

18ஆவது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
உத்தரப் பிரதேச நபர்கள்
வாழும் நபர்கள்
இலித்தியம் அறுபுளோரோசிலிக்கேட்டு

இலித்தியம் அறுபுளோரோசிலிக்கேட்டு  (Lithium hexafluorosilicate) என்பது Li2SiF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
அறுபுளோரோசிலிசிக் அமிலத்தை இலித்தியம் ஐதராக்சைடு அல்லது இலித்தியம் கார்பனேட்டுடன் சேர்த்து வினைபுரியச் செய்வதன் மூலமோ அல்லது சிலிகான் டெட்ராபுளோரைடை இலித்தியம் புளோரைடுடன் வினைபுரியச் செய்வதன் மூலமோ இலித்தியம் அறுபுளோரோசிலிக்கேட்டை தயாரிக்க முடியும்.

 H2[SiF6] + 2LiOH -> Li2[SiF6] + 2H2O

இயற்பியல் பண்புகள்
இலித்தியம் அறுபுளோரோசிலிக்கேட்டு  நீர் மற்றும் மெத்தனாலில் கரையும்.  வெள்ளை நிறத்தில் மணமற்ற திடப்பொருளாகக் காணப்படுகிறது. 250 °செல்சியசு வெப்பநிலைக்கு மேல் சூடாக்கப்படும் போது, ​​இது இலித்தியம் புளோரைடு மற்றும் சிலிக்கான்(IV) புளோரைடாக சிதைகிறது. P 321 (எண் 150) என்ற இடக்குழுவில் ஓர் அலகு செல்லுக்கு மூன்று வாய்பாட்டு அலகுகளுடன் முக்கோண படிககட்டமைப்பை கொண்டுள்ளது, சோடியம் அறுபுளோரோசிலிக்கேட்டு சேர்மத்தின் படிகக் கட்டமைப்பை ஒத்துள்ளது.

பயன்கள்
இலித்தியம் அறுபுளோரோசிலிக்கேட்டு மருந்துகள் மற்றும் பிற வேதிச் சேர்மங்கள் தயாரிப்பில் ஓர் இடைநிலையாக பயன்படுத்தப்படுகிறது.

மேற்கோள்கள்

இலித்தியம் சேர்மங்கள்
அறுபுளோரோசிலிக்கேட்டுகள்
பெகாட்டெல்லோ தாக்குதல்

பிரைட் லிவர் தாக்குதல்  (Fegatello Attack) என்பது வறுத்த ஈரல் தாக்குதல் என்ற இத்தாலிய உணவின் பெயரால் அறியப்படும் ஒரு சதுரங்கத் திறப்பு ஆட்டம் ஆகும். பிரைட் லிவர் தாக்குதல்  தாக்குதல் என்ற பெயராலும் இத்திறப்பு அறியப்படுகிறது. இரண்டு குதிரைத் தற்காப்பு ஆட்டத்தின் ஓரு மாறுபாடே பிரைட் லிவர் தாக்குதல் ஆகும். இத்திறப்பில் வெள்ளை ஒரு குதிரையைப் பலிகொடுப்பதன் மூலம் கருப்பு இராசாவைத் தாக்குகின்றது. மேலும், பிரைட் லிவர் தாக்குதல் பின்வரும் நகர்வுகளுடன் தொடங்குகின்றது. 

1. e4 e5
2. Nf3 Nc6
3. Bc4 Nf6
4. Ng5 d5
5. exd5 Nxd5?!
6. Nxf7

1 e4 e5

2 Nf3 Nc6

3 Bc4 Nf6

இம்மூன்றாவது நகர்வில் கறுப்பில் ஆடுபவர் Nf6 இல்லாமல் வேறேதேனும் நகர்வைச் செய்தால்தான் பிரைட் லிவர் தாக்குதலைத் தொடர முடியாது. எடுத்துக்காட்டாக கறுப்பு ஆட்டக்காரர் Bc5 (மந்திரியை C5 இற்கு நகர்த்தினால்) பிரைட் லிவர் தாக்குதலைத் தொடர முடியாது. இங்கு கறுப்பு ஆட்டக்காரர்கள் Nf6 தொடர்வதற்கான காரணம் e4 இலுள்ள வெள்ளைக் காலாட்படை பாதுகாப்பின்றி இருப்பதால் அதைக் கைப்பற்ற இயலும் என்பதாலாகும். 

4 Ng5 d5

5 exd5 Nxd5?!

6 Nxf7

மேலுள்ள தொடக்க ஆட்டமே பிரைட் லிவர் தாக்குதல் எனப்படுகின்றது. இதில் வெள்ளைக் குதிரை கறுப்பு இராணியையும் கறுப்புக் கோட்டையையும் ஒரே நேரத்தில் இலக்கு வைப்பதால் இதன் தொடர்ச்சியாக கறுப்பு அரசன் வெள்ளைக் குதிரையையே பெரும்பாலும் வெட்டுவார்கள். 
6 Nxf7, Kxf7

7 Qf3+, Kf8

வெள்ளை இராணி முற்றுகையிடும்போது கறுப்பு இராசா f8 ஐநோக்கி நகரலாம். 
8 Nxd5+, Qxd5

9 Qxd5+ Be6

10 Qxe6#

இது 10ஆவது நகர்வில் இறுதி முற்றுகையிடப்படுகின்றது (Checkmate)

7 Qf3+, Ke6

7ஆவது நகர்வில் வெள்ளை இராணி முற்றுகையிடும்போது கறுப்பு இராசா e6 ஐநோக்கி நகர்ந்தால்

8 Nc3, Nd4

9 Bxd5+,

பின்னர் வெள்ளை இராணியைப் பாதுகாப்பான இடத்திற்கு நகர்த்தவும். 

8 Nc3, Nb4

8ஆவது நகர்வில் குதிரை b4 இற்கு வந்தால்.
9 o-o c6

இங்கு கறுப்புக் குதிரை c2 இலுள்ள காலாட்படையை வெட்ட இயலும் என்றாலும் d5 இலுள்ள கறுப்புக் குதிரையின் பாதுகாப்பைக் குறைப்பதால் பெரும்பாலும் வெட்டாது. எனவே கறுப்பின் நகர்வு பெரும்பாலும் c6 ஆகவே இருக்கும். 
10 d4, e5xd4

11 Be4

8 Nc3, Nb7

8ஆவது நகர்வில் கறுப்பு இராணியினதும் கறுப்பு மந்திரியினதும் நகர்வுகளைத் தடுப்பதால் கறுப்புக் குதிரை b7 இற்கு வருவதைப் பெரிதும் விரும்பமாட்டார்கள். எனினும் அவ்வாறு நிகழ்ந்தால்
8 Nc3, Nb7

9 d4, exd4

10 Nxd5, Nxd5

11 Qe4+, Kd6

12 Qd5+, Ke7

13 Bg5#

வெற்றிகரமாகத் தாக்குதலை முறியடித்தல்
5 exd5 Nxd4

6 d6 Qxd6

7 Bxh8 Qxg2

8 Bxh8 Qxg2

9 Rf8, Qe4+

10 Be2, Nf3#

மேற்கோள்கள்

சதுரங்கத் திறப்புகள்
பேரியம் அறுபுளோரோசிலிக்கேட்டு

பேரியம் அறுபுளோரோசிலிக்கேட்டு  (Barium hexafluorosilicate) என்பது BaSiF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
தண்ணீரில் குறைவாகக்  கரையக்கூடிய ஓர்  உப்பாக, அறுபுளோரோசிலிசிக்கு அமிலம் போன்ற பேரியம் அயனிகளைக் கொண்ட கரைசல்களில் இருந்து பேரியம் அறுபுளோரோசிலிக்கேட்டு வீழ்படிகிறது. (எ.கா. பேரியம் குளோரைடு மற்றும் அறுபுளோரோசிலிக்கேட்டு அயனிகள்):

BaCl2 + H2[SiF6] → Ba[SiF6] + 2HCl

பயன்கள்
இச்சேர்மம் சோதனைப் பயன்பாடுகளில் இரசாயன வினையாக்கியாகப் பயன்படுத்தப்படுகிறது. பல்வேறு இரசாயன வினைகள் மற்றும் செயல்முறைகளில், இச்சேர்மம் பேரியம் மற்றும் அறுபுளோரோசிலிக்கேட்டு அயனிகளின் மூலமாக செயல்படுகிறது.

ஒரு பூச்சிக்கொல்லியாகவும் பயன்படுத்தப்படுகிறது.

மேற்கோள்கள்

பேரியம் சேர்மங்கள்
அறுபுளோரோசிலிக்கேட்டுகள்
ஜேம்ஸ் ஹில்லியர்

ஜேம்ஸ் ஹில்லியர் (James Hillier) (ஆகத்து 22,1915 - சனவரி 15,2007) ஒரு கனடிய-அமெரிக்க அறிவியலாளரும் கண்டுபிடிப்பாளரும் ஆவார். இவர் 1938-ஆம் ஆண்டில்  வட அமெரிக்காவில் முதல் வெற்றிகரமான உயர் தெளிவுத்திறன் கொண்ட எதிர்மின்னி நுண்ணோக்கியை ஆல்பர்ட் ப்ரீபஸுடன் வடிவமைத்து உருவாக்கினார்.

வாழ்க்கை வரலாறு 
ஒன்ராறியோவின் பிராண்ட்ஃபோர்டில் பிறந்த ஜேம்ஸ் மற்றும் எதெல் ஹில்லியர் (குக் ஹில்லியர்) ஆகியோரின் மகனான இவர், 1937 ஆம் ஆண்டில் கணிதம் மற்றும் இயற்பியலில் இளங்கலைப் பட்டத்தைப் பெற்றார். முதுகலைப் பட்டத்தை 1938 ஆம் ஆண்டில் பெற்றார். 1941 ஆம் ஆண்டில் இவர் தொராண்டோ பல்கலைக்கழகத்தில் முனைவர் பட்டம் (1941) பெற்றார். இவரால் கண்டுபிடிக்கப்பட்ட பரிமாற்ற எதிர்மின்னி நுண்ணோக்கி பிற்கால எதிர்மின்னி நுண்ணோக்கிகளுக்கான முன்மாதிரியாக பயன்படுத்தப்பட்டது.

1941 ஆம் ஆண்டில், இவர் அமெரிக்காவிற்குச் சென்று நியூ ஜெர்சியில் உள்ள கேம்டனில் உள்ள ரேடியோ கார்ப்பரேஷன் ஆஃப் அமெரிக்கா என்ற நிறுவனத்தில் சேர்ந்தார். இவர் ஆர். சி. ஏ ஆய்வகங்களின் பொது மேலாளராகவும் (1957) துணைத் தலைவராகவும் (1958) ஆர். சி. ஏ ஆய்வு மற்றும் பொறியில் துறையின் துணைத்தலைவர் மற்றும் முதன்மை அறிவியலாளராகவும் (1976) பல்வேறு நிலைகளில் பணியாற்றியுள்ளார். இவரது பதவிக்காலத்தில் உருவாக்கப்பட்ட புதிய தொழில்நுட்பங்களில் ஆர். சி. ஏ செலக்டாவிஷன் என்ற அமைப்பும் அடங்கும்.  (குறிப்பு: நியூ ஜெர்சியின் பிரின்ஸ்டனில் அமைந்துள்ள ஆர்.சி.ஏ ஆய்வகங்கள், 1986 இல் ஜெனரல் எலக்ட்ரிக் நிறுவனத்தால் கையகப்படுத்தப்பட்டதன் விளைவாக இந்த அமைப்பு ஆர். சி. ஏ யிலிருந்து தன்னாட்சி அமைப்பானது. 2011 ஆம் ஆண்டு வரை எஸ். ஆர். ஐ இன்டர்நேஷனலின் துணை நிறுவனமான சர்னோஃப் கார்ப்பரேஷன் என்று பெயர் மாறி எஸ். ஆர். ஐ நிறுவனத்தால் தன்னகப்படுத்தப்பட்டது.

1977-ஆம் ஆண்டில் ஆர். சி. ஏ. வில் இருந்து ஓய்வு பெற்ற பிறகு, டாக்டர் ஹில்லியர் மூன்றாம் உலக நாடுகளுக்கு தொழில்நுட்பத்தின் பங்கு குறித்து ஆலோசனை வழங்கியதோடு அறிவியல் கல்வியை ஊக்குவிக்கும் நடவடிக்கைகளிலும் ஈடுபட்டார். 1945-ஆம் ஆண்டில் இவர் அமெரிக்க குடிமகனாக ஆனபோதிலும், ஹில்லியர் தனது வாழ்நாள் முழுவதும் பிராண்ட்ஃபோர்ட் சமூகத்துடன் தொடர்ந்து தொடர்பு கொண்டிருந்தார். 1993 ஆம் ஆண்டில் நிறுவப்பட்ட ஜேம்ஸ் ஹில்லியர் அறக்கட்டளை, பிராண்ட் கவுண்டி மாணவர்களுக்கு அறிவியல் கல்வியைத் தொடரும் ஆண்டு உதவித்தொகைகளை வழங்குகிறது.

1936 ஆம் ஆண்டில், இவர் புளோரன்ஸ் மர்ஜோரி பெல்லை மணந்தார், இந்தத் திருமண உறவு 1992-ஆம் ஆண்டில் புளோரன்ஸ் இறக்கும் வரை நீடித்தது. இவர்களுக்கு இரண்டு மகன்கள் இருந்தனர்.

ஜனவரி 15,2007 அன்று, நியூ ஜெர்சியின் பிரின்ஸ்டனில் பக்கவாதம் காரணமாக ஹில்லியர் இறந்தார்.

கவுரவங்கள் 

 1950 ஆம் ஆண்டில், ஒன்ராறியோவின் பிராண்ட்ஃபோர்டில் ஜேம்ஸ் ஹில்லியர் பப்ளிக் பள்ளி திறக்கப்பட்டது.
 1960 ஆம் ஆண்டில், அடிப்படை மருத்துவ ஆராய்ச்சிக்கான ஆல்பர்ட் லாஸ்கர் விருது இவருக்கு வழங்கப்பட்டது.
 1975 ஆம் ஆண்டில், தொழில்துறை ஆராய்ச்சி நிறுவனத்தில் இருந்து ஐஆர்ஐ பதக்கம் இவருக்கு வழங்கப்பட்டது.
 1980 ஆம் ஆண்டில், இவர் தேசிய கண்டுபிடிப்பாளர்களுக்கான ஹால் ஆஃப் ஃபேமில் சேர்க்கப்பட்டார்.
 1981 ஆம் ஆண்டில், மின் மற்றும் மின்னணு பொறியாளர்கள் நிறுவனத்தில் இருந்து நிறுவநர்கள் பதக்கம் பெற்றார்.
 1997 ஆம் ஆண்டில், இவர் ஆர்டர் ஆஃப் கனடாவின் அலுவலராக நியமிக்கப்பட்டார்.

குறிப்புகள்

வெளி இணைப்புகள் 

 டாக்டர் ஜேம்ஸ் ஹில்லியர் வாழ்க்கை வரலாறு ஹில்லியர் அறக்கட்டளை இணையதளத்தில்.
 ஆர்டர் ஆஃப் கனடா மேற்கோள்
 வீடியோ டிஸ்கில் யார் யார்-ஜேம்ஸ் ஹில்லியர்
2007 இறப்புகள்
1915 பிறப்புகள்
திதுகு

திதுகு (Didugu)  இந்திய மாநிலமான ஆந்திரப் பிரதேசத்தின் பாலநாடு மாவட்டத்தில் உள்ள ஒரு கிராமமாகும். இக்கிராமம்  குண்டூர் வருவாய் பிரிவின் அமராவதி மண்டலத்தில் அமைந்துள்ளது.  ஆந்திரப் பிரதேச தலைநகர் பிராந்தியத்தின் ஒரு பகுதியாக, ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் உள்ளது .

புவியியல் 
திதுகு கிராமம் மண்டல தலைமையகமான அமராவதிக்கு மேற்கே 16°20′43′′N 80°10′33′′E/16.34527 °N 80.17588 °E/  என்ற அடையாள ஆள்கூறுகளில் அமைந்துள்ளது. 2352 எக்டேர் என்ற 5,810 ஏக்கர் பரப்பளவில் கிராமம் பரவியுள்ளது.

மக்கள்தொகை 
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, திதுகு கிராமத்தின்  மக்கள் தொகை 3,152 ஆகும். மொத்த மக்கள் தொகையில் 1,580 ஆண்களும் 1,572 பெண்களும் அப்போது இருந்தனர். திதுகு கிராமத்தின் பாலின விகிதம் 1000 ஆண்களுக்கு 995 பெண்கள் ஆகும். 0 முதல் 6 வயதுக்குட்பட்ட 336 குழந்தைகள் இருந்தனர்.  குழந்தை பாலின விகிதம் 1000 சிறுவர்களுக்கு 846 சிறுமிகளாகவும் இருந்தது. சராசரி கல்வியறிவு விகிதம் 53.69% என்ற அளவில்  1789 கல்வியறிவு பெற்றவர்கள் இங்கு வாழ்ந்தனர்.

அரசும் அரசியலும் 
திதுகு  கிராம பஞ்சாயத்து என்பது கிராமத்தின் உள்ளாட்சி அரசாங்கம்  ஆகும். தேர்ந்தெடுக்கப்பட்ட வார்டு உறுப்பினர் ஒருவர் பிரதிநிதித்துவப்படுத்தும் வார்டுகள் இங்குள்ளன. தற்போதைய சர்பஞ்ச் இடம்  காலியாக உள்ளது. இது வார்டு உறுப்பினர்களால் தேர்ந்தெடுக்கப்படுகிறது. இந்த கிராமம் பஞ்சாயத்து இராச்சு  நிறுவனங்களின் இடைநிலை மட்டத்தில் அமராவதி மண்டல் பரிசத்தால் நிர்வகிக்கப்படுகிறது.

கல்வி 
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 2 பள்ளிகள் உள்ளன. இந்தப் பள்ளிகளில் ஒரு மண்டல் பரிசத்து தொடக்கப் பள்ளியாகவும்  மற்றும் ஒன்று தனியார் பள்ளியாகவும் செயல்படுகின்றன.

மேற்கோள்கள் 

பாலநாடு மாவட்டத்திலுள்ள கிராமங்கள்
மாஸ் காடிங் மக்களவைத் தொகுதி

மாஸ் காடிங் மக்களவைத் தொகுதி (மலாய்: Kawasan Persekutuan Kalabakan; ஆங்கிலம்: Kalabakan Federal Constituency; சீனம்: 加拉峇干国会议席) என்பது மலேசியா, சரவாக், கூச்சிங் பிரிவு; இலுண்டு மாவட்டம்; பாவு மாவட்டம் ஆகிய 2 மாவட்டங்களில் அமைந்துள்ள ஒரு மக்களவைத் தொகுதி (P192) ஆகும்.

மாஸ் காடிங் மக்களவைத் தொகுதி 1977-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1978-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1978-ஆம் ஆண்டில் இருந்து மாஸ் காடிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பாவு மாவட்டம்

பாவு மாவட்டம் என்பது மலேசியா, சரவாக், கூச்சிங் பிரிவில் உள்ள ஒரு மாவட்டம். 1840-ஆம் ஆண்டுகளில் பாவு மாவட்டத்தில் தங்கம் இருப்பது கண்டுபிடிக்கப்பட்டது. 

பின்னர் போர்னியோ நிறுவனத்தினால் (The Borneo Company) தங்கச் சுரங்கத் தொழில்கள் கையகப் படுத்தப்பட்டன. 1921-இல், சுரங்கத் தொழில்களில் வருமானம் குறைவானது. அதன் தொடர்ச்சியாகச் சுரங்கங்கள் மூடப்பட்டன.

பிரதாக் சிகரம்

1970-களின் பிற்பகுதியில் உலக தங்கத்தின் விலை உயர்ந்த போது சுரங்கங்கள் மீண்டும் திறக்கப் பட்டன. பின்னர் ஆசிய நிதி நெருக்கடி தொடங்கியபோது 1996-இல், அந்தச் சுரங்கங்கள் மீண்டும் மூடப்பட்டன. 2014-ஆம் ஆண்டு நிலவரப்படி, சுரங்க உரிமைகள் நார்த் போர்னியோ கோல்ட் நிறுவனத்திடம் (North Borneo Gold) இருந்தது.

ஒவ்வோர் ஆண்டும் மே 1-ஆம் தேதி, பிடாயூ மக்கள் தங்களின் முன்னோர்களின் நினைவாக, பாவு பகுதியில் உள்ள பிரதாக் சிகரத்தின் உச்சியில் சாகோய் - பிரதாக் தினத்தை (Jagoi-Bratak Day) கொண்டாடுகிறார்கள். அந்த நாளைக் குறிக்கும் வகையில், 1988 மே 1-ஆம் தேதி ஒரு நினைவுக் கல் அமைக்கப்பட்டது

மாஸ் காடிங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 சரவாக் இராச்சியம் 
 சரவாக் சுல்தானகம் 
 மலேசிய அரசியலமைப்பு 153-ஆவது பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
அனைத்துலக முத்தமிழ் முருகன் மாநாடு, பழனி

அனைத்துலக முத்தமிழ் முருகன் மாநாடு என்பது முருக பக்தர்களை உலகளவில் ஒருங்கிணைத்து, இந்தியாவின் தமிழ்நாடு மாநிலத்தில் திண்டுக்கல் மாவட்டம் பழனியில் 24 ஆகத்து 2024 மற்றும் 25 ஆகத்து 2024 ஆகிய இரண்டு நாட்கள் நடைபெற்ற ஒரு மாநாட்டு நிகழ்வு ஆகும்.

நோக்கம் 
இந்த மாநாட்டினை தமிழக அரசின் இந்து சமய அறநிலைத் துறை ஒருங்கிணைத்துள்ளது. இந்த மாநாட்டின் முதன்மை நோக்கங்களாக முருக வழிபாட்டின் உள்ளுறை நெறிகளை உலகெங்கிலும் பரப்புதல், தத்துவக் கோட்பாடுகளை அனைவரும் அறிய உதவுதல், பக்தர்களை ஒருங்கிணைத்தல், திருமுறைகள், திருப்புகழ், சைவ சித்தாந்த சாத்திரங்களை உலகறிய பரப்புதல் ஆகியன உள்ளன.

பயன்கள் 
முப்பரிமாண திரையரங்கு, 
தோற்ற மெய்ம்மை தொழில்நுட்பத்தில் முருக கடவுளின் அறுபடை வீடுகளை தரிசனம் செய்யும் அனுபவம், சமயம் சார்ந்த புத்தகக் கண்காட்சி, பொருட்காட்சி, சிறுவர் சிறுமியர் பாட்டுக் கச்சேரி என சுமார் இரண்டு இலட்சம் பார்வையாளர்கள் பயன்பெற்ற மாநாடாக அமைந்தது.

வெளிநாட்டவர் வருகை 
முருக கடவுளின் அறுபடை வீடுகளில் ஒன்றான பழனியில் நடைபெற்ற இம்மாநாட்டில் வெளிநாடுகளிலிருந்தும் முருக பக்தர்கள் மற்றும் ஆராய்ச்சியாளர்கள் வந்து கலந்து கொண்டனர்.

மேற்கோள்கள்

வெளியிணைப்புகள்
 அனைத்துலக முத்தமிழ் முருகன் மாநாடு 2024 இணையதளம்
 அருள்மிகு தண்டாயுதபாணி சுவாமி கோவில், பழனி

முருகன்
தமிழ் மாநாடுகள்
2024 நிகழ்வுகள்
சரவாக் நிலமகள் கட்சி

சரவாக் நிலமகள் கட்சி அல்லது கென்யாலாங் நிலமகள் கட்சி (ஆங்கிலம்: Sarawak Land of the Hornbill Party; மலாய்: Parti Bumi Kenyalang) (PBK) என்பது மலேசியாவின் சரவாக் மாநிலத்தில் உள்ள ஓர் அரசியல் கட்சியாகும். 2013-இல் அதிகாரப்பூர்வமாகப் பதிவு செய்யப்பட்ட இந்தக் கட்சியின் தலைமையகங்கள் பிந்துலு மற்றும் கூச்சிங் மாநகரங்களில் உள்ளன.[1] 

ஒரு நியாயமான, சமமான, முற்போக்கான மற்றும் இணக்கமான சமுதாயத்தை நிறுவுவதும்; மற்றும் சரவாக்கியர்களைப் பாதிக்கும் பிரச்சினைகள் குறித்து அவர்களின் கவலைகளை வெளிப்படுத்துவதற்கும்; சரவாக்கின் சுயாட்சியைப் பாதுகாப்பதற்கும்; ஒரு தளமாகச் செயல்படுவதே கட்சியின் நோக்கமாகும்.

கொள்கை
மலேசிய ஒப்பந்தம் மற்றும் காபோல்டு ஆணையம் அறிக்கைகளை அடிப்படையாக கொண்டு, சரவாக்கின் உரிமைகளின் நிலையை மறுபரிசீலனை செய்ய முயல்வதே இந்தக் கட்சியின் முதன்மைக் கொள்கையாகும். 

"சுதந்திரத் தேடல்" (In Quest of Independence) எனும் கருத்தில் செயல்படும் ஒரே அரசியல் கட்சியாகத் திகழும் இந்தச் சரவாக் நிலமகள் கட்சி, தற்போது சரவாக் மக்களின் ஆதரவைப் பெற்று வரும் கட்சியாக அறியப்படுகிறது.

வரலாறு

2018 மலேசியப் பொதுத் தேர்தலில், சரிக்கே மக்களவைத் தொகுதியில் போட்டியிட்ட சரவாக் நிலமகள் கட்சி, அந்தத் தேர்தலின் வழியாகத் தனது அரசியல் வாழ்க்கையில் அறிமுகமானது. ஆனாலும் அந்தத் தேர்தலில் 392 வாக்குகளை மட்டுமே பெற முடிந்தது. இதன் விளைவாக வேட்பாளர் தன் முன்பணத்தையே இழக்க நேர்ந்தது. 

2022 மலேசியப் பொதுத் தேர்தலில்,சரவாக் நிலமகள் கட்சி; சரவாக் பெர்சத்து கட்சியின் (Parti Sarawak Bersatu) சின்னத்தைப் பயன்படுத்த ஒப்புக்கொண்டது.

தேர்தல் முடிவுகள்

மாநிலத் தேர்தல்

மேலும் காண்க

 மலேசியாவின் அரசியல்
 சரவாக் மாநில சட்டமன்றம்
 மலேசிய அரசியல் கட்சிகள்

மேற்கோள்கள்

வெளி இணைப்புகள்
  on PBK_Facebook-Live
  on PBK_website
  on Voice_Of_Kenyalang

மலேசிய அரசியல் கட்சிகள்
மாதிரி தயாரித்தல்

மாதிரி தயாரித்தல் (Sample preparation) என்பது பகுப்பாய்வு வேதியியலில்  மாதிரி அதன் பகுப்பாய்வுகளுக்கு முன் தயார் செய்யப்படும் வழிகளைக் குறிக்கிறது. பெரும்பாலான பகுப்பாய்வு நுட்பங்களில் தயாரிப்பு என்பது மிக முக்கியமான படியாகும். ஏனென்றால் நுட்பங்கள் பெரும்பாலும் பகுப்பாய்வுக்கு அதன் உள்ளிருப்பு வடிவத்தில் பதிலளிக்காது, அல்லது முடிவுகள் அதன் அமைப்புத் தலையிடுவதன் மூலம் சிதைக்கப்படுகின்றன. மாதிரி தயாரிப்பில் கலைத்தல், பிரித்தெடுத்தல், சில இரசாயனங்களுடன் எதிர் வினையாற்றல், துளைத்தல், கொடுக்கிணைத்தல் காரணியுடன் வினை புரிதல் (எ. கா. எத்திலீன்டையமீன்டெட்ராஅசிட்டிக் காடி) மறைக்கும் முகவர், வடிகட்டுதல், நீர்த்தல், துணை மாதிரியெடுத்தல் உள்ளிட்ட பல நுட்பங்கள் அடங்கும். குறிப்பிட்ட பகுப்பாய்வு உபகரணங்கள் மூலம் பகுப்பாய்விற்குத் தயாராக ஒரு வடிவத்தில் மாதிரியைத் தயாரிக்க ஒரு சில நிலைக்கு உட்படுத்தப்படுகிறது. 

மாதிரி தயாரிப்பில் பின்வருவன அடங்கும்:

 நொறுக்குதல்
 கரைத்தல்
 அமிலம் அல்லது காரத்துடன் இரசாயனச் செரிமானம்
 பிரித்தெடுத்தல்
 சுத்தம் செய்தல்
 முன் செறிவூட்டல்.

மேற்கோள்கள் 

 

பகுப்பாய்வு வேதியியல்
சரவாக் தேசிய கட்சி

சரவாக் தேசிய கட்சி (ஆங்கிலம்: Sarawak National Party; மலாய்: Parti Kebangsaan Sarawak) (SNAP) என்பது மலேசியாவின் சரவாக் மாநிலத்தில் இருந்த ஓர் அரசியல் கட்சி; தற்போது செயலிழந்த அரசியல்  கட்சியாகும். 

1963 முதல் 1966 வரை மலேசிய கூட்டணியின் உறுப்பினர் கட்சியாகவும், 1976 முதல் 2004-இல் அந்தக் கட்சி வெளியேற்றப்படும் வரையில் பாரிசான் நேசனல் (BN) கூட்டணியின் உறுப்பினராகவும் இருந்தது.

ஏப்ரல் 10, 1961-இல் நிறுவப்பட்ட இந்தக் கட்சி, சரவாக் மாநிலத்தில் தயாக்கு பழங்குடி மக்களின் மிகப் பழைமையான அரசியல் கட்சி என அறியப்படுகிறது.

பொது

இந்தக் கட்சியின் முதல் பொதுச்செயலாளர் இஸ்டீபன் காலோங் நிங்கான் (Stephen Kalong Ningkan) ஆவார். இவர் ஒரு மருத்துவமனை உதவியாளராகப் பணிபுரிந்தவர் ஆவார். பின்னர் அவர் இதே கட்சியின் தலைவராகவும் சரவாக்கின் முதல் முதலமைச்சராகவும் (1963-1966) பொறுப்பு வகித்தார்.

இந்தக் கட்சி 2004 மலேசியப் பொதுத் தேர்தலிலும்; 2006-ஆம் ஆண்டு, 2011-ஆம் ஆண்டு சரவாக் மாநிலத் தேர்தல்களிலும் எதிர்க்கட்சியாகப் போட்டியிட்டது.

பதிவு நீக்கம்

ஏப்ரல் 2010 முதல் ஏப்ரல் 2011 வரை, அப்போதைய கூட்டாட்சி எதிர்க்கட்சியான பாக்காத்தான் ராக்யாட் (PR) கூட்டணியில், இந்தச் சரவாக் தேசிய கட்சி இணைந்து இருந்தது.

5 நவம்பர் 2002 அன்று, இந்தக் கட்சியை மலேசியச் சங்கங்களின் பதிவாளர் (Registrar of Societies) பதிவு நீக்கம் செய்தார். இந்தக் கட்சி தன்னுடைய தலைமைத்துவ நெருக்கடியைத் தீர்க்கத் தவறியதாக 17 சனவரி 2013 அன்று மலேசிய உச்சநீதிமன்றம் உறுதி செய்தது.

மேலும் காண்க
 சரவாக் மக்கள் கட்சி
 சரவாக் மக்கள் சீர்திருத்தக் கட்சி
 சரவாக் முற்போக்கு ஜனநாயக கட்சி
 மலேசியாவின் அரசியல்
 மலேசிய அரசியல் கட்சிகள்

மேற்கோள்கள்

வெளி இணைப்புகள்
 Sarawak National Party Official Facebook profile

மலேசிய அரசியல் கட்சிகள்
உன்னாவு மக்களவைத் தொகுதி

உன்னாவு மக்களவைத் தொகுதி (Unnao Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
2009 முதல், உன்னாவு மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024 பொதுத் தேர்தல்

மேலும் காண்க 

 அன்னு டாண்டன்
 உன்னாவு மாவட்டம்
 மக்களவை தொகுதிகளின் பட்டியல்

மேற்கோள்கள் 

உன்னாவு மாவட்டம்
உத்தரப் பிரதேச மக்களவைத் தொகுதிகள்
இலட்சுமணன் நரசிம்மன்

இலட்சுமணன் நரசிம்மன் (Laxman Narasimhan, பிறப்பு 15 மே 1967) என்பவர் ஒரு இந்திய-அமெரிக்க வணிக நிர்வாகி மற்றும்  ஸ்டார்பக்ஸ் மற்றும் ரெக்கிட்டின் முன்னாள் முதன்மை செயல் அலுவலர் (சிஇஓ) ஆவார்.

இவர் முன்பு பெப்சிகோவின் தலைமை வணிக அதிகாரியாக (CCO) இருந்தார். இவர் 2022 அக்டோபரில் ஸ்டார்பக்ஸ் நிறுவனத்தின் இடைக்கால தலைமை செயல் அலுவலராக சேர்ந்தார், மேலும் 2023 ஏப்ரலில் ஹோவர்ட் ஷுல்ட்ஸ் தலைமை செயல் அலுவலராக பதவியேற்றார். 2024 ஆகத்தில் இவர்  ஸ்டார்பக்சால் விடுவிக்கபட்டார்.

துவக்ககால வாழ்க்கை 
நரசிம்மன் 15, மே, 1967 அன்று இந்தியாவின் புனேயில் ஒரு இந்து குடும்பத்தில் பிறந்தார். புனே பொறியியல் கல்லூரியில்  இயந்திரப் பொறியியலில்  பட்டமும், பென்சில்வேனியா பல்கலைக்கழகத்தில் உள்ள லாடர் இன்ஸ்டிடியூட்டில் சர்வதேச படிப்பில் முதுகலையும், பென்சில்வேனியா பல்கலைக்கழகத்தின் வார்டன் பள்ளியில், நிதித்துறையில் எம்.பி.ஏ. பட்டமும் பெற்றார்.

தொழில் 
நரசிம்மன் 2012 வரை 19 ஆண்டுகள் மெக்கின்சி நிறுவனத்தில் பணிபுரிந்தார், அவர்களின் புது தில்லி . புது தில்லி  அலுவலகத்தின் இயக்குநராகவும் பகுதியின் மேலாளராகவும் உயர்ந்தார். 2012 இல், இவர் பெப்சிகோவில் சேர்ந்தார், தலைமை வணிக அதிகாரியாக உயர்ந்தார்.

நரசிம்மன் 2019 செப்டம்பரில் ரெக்கிட் பென்கிசரின் தலைமை செயல் அலுவலராக ராகேஷ் கபூருக்குப் பிறகு பொறுப்பேற்றார். "தனது முன்னோடியின் நிர்வாகத்தின் இறுதி ஆண்டுகளில்  தொடர்ச்சியாக மேற்கொள்ளப்பட்ட தவறான நடவடிக்கைகள் மற்றும் மந்தமான வளர்ச்சியைத் தொடர்ந்து, நிறுவனத்துக்கு புத்துயிரூட்ட திருப்புமுனையான ஒரு திட்டத்தை வகுத்தார்." இருப்பினும், 2022 செப்டம்பரில் நிறுவனம் எதிர்பாராத விதமாக நரசிம்மனின் "தனிப்பட்ட, குடும்ப காரணங்களை" மேற்கோள் காட்டி அவரது ராஜினாமாவை அறிவித்தது.

2022 செப்டம்பரில், ஸ்டார்பக்ஸ் நிறுவனத்தின் அடுத்த தலைமை செயல் அலுவலராக நரசிம்மன் வருவார் என்று அறிவித்தது. 2022 மார்ச்சில் கெவின் ஜான்சன் பதவி விலகியதிலிருந்து இடைக்கால தலைமை செயல் அலுவலராக இருந்த ஹோவர்ட் ஷுல்ட்ஸுக்குப் பிறகு இவர் பதவியேற்றார். தலைமை செயல் அலுவலராக நரசிம்மன் பதவியேற்பதற்கு முன், என்னென்ன மாற்றங்கள் செய்ய வேண்டும் என்பதை அறிய, ஆறு மாதங்கள் காபி கடை ஊழியராக  பயிற்சி பெற்றார். தி நியூயார்க் டைம்ஸ் நரசிம்மனை, ஷூல்ட்ஸை விட ஸ்டார்பக்ஸ் தொழிற்சங்கமயமாக்கத்துக்கு போதுமான எதிர் நடவடிக்கைகளை எடுக்கவில்லை என்று விவரித்துள்ளது.

2024 ஆகத்தில், ஸ்டார்பக்ஸ் நரசிம்மன் நிறுவனத்தை விட்டு உடனடியாக வெளியேறுவார் என்று அறிவித்தது, அவருக்குப் பதிலாக சிபொட்டில் தலைமை செயல் அலுவலர் பிரையன் நிக்கோல் நியமிக்கப்பட்டார்.

நரசிம்மன் மாலை 6 மணிக்கு மேல் வேலை செய்வதில்லை என்று கூறி தலைப்புச் செய்தியாக ஆனார்.

தனிப்பட்ட வாழ்க்கை 
நரசிம்மனுக்கு திருமணமாகி இரண்டு குழந்தைகளுடன், கனெக்டிகட்டின் கிரீன்விச்சில் வசிக்கிறார். இவர் ஆறு மொழிகள் பேசக்கூடியவர்.

மேற்கோள்கள் 

1967 பிறப்புகள்
அமெரிக்க இந்தியர்கள்
வாழும் நபர்கள்
பரூக்காபாது மக்களவைத் தொகுதி

பரூக்காபாது மக்களவைத் தொகுதி (Farrukhabad Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பரூக்காபாது மாவட்டம் முழுவதையும் உள்ளடக்கியது.

சட்டமன்றத் தொகுதிகள் 
தற்போது, பரூக்காபாது மக்களவைத் தொகுதி பின்வரும் ஐந்து சட்டமன்றத் தொகுதிகளைஉள்ளடக்கியது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 பரூக்காபாது மாவட்டம்
 மக்களவை தொகுதிகளின் பட்டியல்

குறிப்புகள்

மேற்கோள்கள் 

உத்தரப் பிரதேச மக்களவைத் தொகுதிகள்
பியூட்டைல் மெத்தக்ரைலேட்டு

பியூட்டைல் மெத்தக்ரைலேட்டு (Butyl methacrylate) என்பது C8H14O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C4H9O2CC(CH3)=CH2 என்ற அமைப்பு வாய்பாட்டாலும் இதை அடையாளப்படுத்தலாம். பியூட்டைல் மெத்தக்ரைலேட்டு நிறமற்ற ஒரு நீர்மமாகும். மெத்தக்ரைலேட்டு பலபடிகளை தயாரிப்பதற்கு இது பொதுவான ஒரு ஒருமமாகும். இயங்குறுப்பு நிபந்தனைகளில் இது பலபடியாக மாறுகிறது.

தீங்குகள்
பியூட்டைல் மெத்தக்ரைலேட்டு ஒரு கடுமையான நச்சுத்தன்மை கொண்டது என்பதால் எலிக்கு வாய்வழியாகப் புகட்டும் போது இதன் உயிர் கொல்லும் அளவு  20 கிராம்/கிலோ கண்களுக்கு எரிச்சலூட்டும் மற்றும் குருட்டுத்தன்மையையும் ஏற்படுத்தும்.

மேற்கோள்கள்

ஒற்றைப்படிகள்
பியூட்டைல் எசுத்தர்கள்
முகேசு ராஜ்புத்

முகேசு லோதி ராஜ்புத் (Mukesh Rajput) என்பவர் ஓர் இந்திய அரசியல்வாதியும் இந்திய மக்களவை மூன்றாவது முறையாகத் தேர்ந்தெடுக்கப்பட்ட இந்திய நாடாளுமன்ற உறுப்பினரும் ஆவார். இவர் பரூக்காபாது மக்களவைத் தொகுதியைப் பிரதிநிதித்துவப்படுத்துகிறார். இவர் பரூக்காபாது மக்களவைத் தொகுதியில் முதல் முறையாக 2014ஆம் ஆண்டு நடைபெற்ற பொதுத் தேர்தலிலும், பின்னர் 2019ஆம் ஆண்டு நடைபெற்ற பொதுத் தேர்தலிலும் பாரதிய ஜனதா கட்சியின் சார்பில் போட்டியிட்டு 16ஆவது மற்றும் 17ஆவது மக்களவைக்குத் தேர்ந்தெடுக்கப்பட்டார். 2024ஆம் ஆண்டு நடைபெற்ற பொதுத் தேர்தலில் மூன்றாவது முறையாக பரூக்காபாது தொகுதியிலிருந்து இந்திய மக்களவைக்கு உறுப்பினராகத் தேர்ந்தெடுக்கப்பட்டுள்ளார்.

இளமை 
முகேசு லோதி ராஜ்புத் 1968 ஆகத்து 8 அன்று சிறீ லஜ்ஜாராம், சந்தவதி ஆகிய இணையரின் மகனாக உத்தரப்பிரதேச மாநிலத்தில் உள்ள பரூக்காபாது நகரத்தில் பிறந்தார். உத்தரப் பிரதேசத்தின் பரூக்காபாத்தில் உள்ள கமல்கஞ்சில் உள்ள ஆர். பி. பட்டக் கல்லூரியில் தனது இளம் அறிவியல் (பி. எஸ்சி.) பட்டம் பெற்றார். இவர் சௌபாக்கியவதியை 1980 சூன் 10 அன்று மணந்தார்.

மேற்கோள்கள் 

1968 பிறப்புகள்
வாழும் நபர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
உத்தரப் பிரதேச அரசியல்வாதிகள்
சாந்துபோங் மக்களவைத் தொகுதி

சாந்துபோங் மக்களவைத் தொகுதி (மலாய்: Kawasan Persekutuan Santubong; ஆங்கிலம்: Santubong Federal Constituency; சீனம்: 山都望联邦选区) என்பது மலேசியா, சரவாக், கூச்சிங் பிரிவு; இலுண்டு மாவட்டம்; கூச்சிங் மாவட்டம் ஆகிய 2 மாவட்டங்களில் அமைந்துள்ள ஒரு மக்களவைத் தொகுதி (P193) ஆகும்.

சாந்துபோங் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து சாந்துபோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கூச்சிங் மாவட்டம்

கூச்சிங் மாவட்டம் என்பது மலேசியா, சரவாக், கூச்சிங் பிரிவில் உள்ள ஒரு மாவட்டம். இந்த மாவட்டத்தின் நிர்வாகத் தலைமையிடம் கூச்சிங் மாநகரம் ஆகும். 

இந்த மாவட்டம் கூச்சிங் பெருநகரம் (Kuching Proper) என்றும்; படவான் (Padawan) என்றும் இரண்டு துணை மாவட்டங்களாகப் பிரிக்கப்பட்டுள்ளது.

ஜேம்சு புரூக்

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் நடந்த ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு சிறு பகுதி அன்பளிப்பாக வழங்கப்பட்டது. கூச்சிங் நகரம் படிப்படியாக வளர்ச்சி கண்டது.

அதற்குப் பின்னர் கூச்சிங், சரவாக் இராச்சியத்தின் தலைநகரானது. 1946-ஆம் ஆண்டில் சரவாக்கின் கடைசி ஆளுநராக இருந்த சர் சார்லஸ் வைனர் புரூக் (Sir Charles Vyner Brooke) என்பவர் சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக (British Crown Colony) விட்டுக்கொடுத்தார்.

சாந்துபோங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 நான்சி சுக்ரி 
 சரவாக் சுல்தானகம் 
 மலேசிய அரசியலமைப்பு 153-ஆவது பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
4-அயோடோபீனால்

4-அயோடோபீனால் (4-Iodophenol) என்பது C6H5IO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாரா-அயோடோபீனால் என்ற பெயராலும் இந்த கரிமச் சேர்மம் அடையாளப்படுத்தப்படுகிறது. நிறமற்ற திண்மமாக 4-அயோடோபீனால் காணப்படுகிறது. அறியப்பட்டுள்ள மூன்று மோனோ அயோடோ பீனால்களில் இதுவும் ஒன்றாகும். 4-அயோடோபீனால் பல்வேறு பிணைப்பு வினைகளுக்கு உட்படுகிறது. சேர்மத்திலுள்ள அயோடின் இடப்பெயர்ச்சி செய்யப்பட்டு பீனாலின் ஐதராக்சி குழுவிற்கு ஒரு புதிய கார்பன் குழு மாற்றப்படுகிறது. புற்றுநோய் செல்களைக் கண்டறிவதற்காகவும்   மற்றும் நீரின் தர மதிப்பீட்டில் வேதியியல் ஒளியை அதிகரிக்கவும் இது பயன்படுகிறது.

4-அயோடோபீனாலை 4-அமினோபீனாலில் இருந்து ஈரசோசோனியம் உப்பு வழியாக தயாரிக்கலாம். ஒரு மாற்றுத் தயாரிப்பு முறையாக அயோடினுடன் சாலிசிலிக் அமிலத்தைச் சேர்த்து வினைபுரியச் செய்து தொடர்ந்து கார்பாக்சில் நீக்கம் செய்யும் செயல்முறையை உள்ளடக்கியது.

மேற்கோள்கள்

மேலும் வாசிக்க

பீனால்கள்
அயோடோபென்சீன் வழிப்பெறுதிகள்